**LOKALNI PROGRAM ZA MLADE GRADA ŠIBENIKA**Prijedlog za razdoblje 2023. – 2025. godine

Šibenik, studeni 2023. godine

Sadržaj

[1. UVOD 1](#_Toc151125860)

[2. RAD S MLADIMA 2](#_Toc151125861)

[3. PARTICIPACIJA MLADIH U DRUŠTVU 3](#_Toc151125862)

[4. OBRAZOVANJE MLADIH 6](#_Toc151125863)

[5. MLADI I EUROPSKA UNIJA 8](#_Toc151125864)

[6. ZDRAVLJE MLADIH 10](#_Toc151125865)

[7. ZAKLJUČAK 12](#_Toc151125866)

# 1. UVOD

Mladi u Hrvatskoj su osobe od navršenih 15 do navršenih 30 godina života, heterogena, no iznimno značajna skupina društva, koja čini 15,8% ukupnog stanovništva. Prema posljednjem popisu stanovništva iz 2021. godine na području grada Šibenika živi 6.250 mladih osoba od ukupno 42.599 stanovnika što čini 14,67 % ukupnog stanovništva. Od travnja 2021. godine Grad Šibenik je nositelj certifikata „Grad za mlade“ s još osam drugih gradova u Republici Hrvatskoj koji su zadovoljili 71 različiti kriterij raspoređen u osam tematskih područja – participacija, demografski poticaji i mjere, zapošljavanje, mobilnost, zdravlje i sport, rad s mladima i kultura, obrazovanje i informiranje.

Lokalni program za mlade Grada Šibenika od 2023. do 2025. godine (u daljnjem tekstu: Program) strateški je dokument kojim Grad Šibenik odgovara na potrebe mladih u Šibeniku i planira daljnju kontinuiranu konstruktivnu komunikaciju o potrebama mladih u predviđenom razdoblju provedbe. Program za temeljni cilj ima poboljšanje položaja mladih na području grada Šibenika, a kroz program će se analizirati trenutno stanje te definirati mjere i njihove nositelje koje će poslužiti kao smjernice za zadovoljavanje potreba mladih. Ovaj program je izrađen prema smjernicama Nacionalnog programa za mlade za razdoblje 2023. – 2025.

Ovim Programom nastoji se odgovoriti na realne potrebe mladih koje su istražene kroz online istraživanje te na temelju obrade podataka predstaviti mjere i korake za rješenje konkretnih problema mladih. Programom se definira vizija i dugoročno usmjerenje javnih politika podrške mladima na području grada Šibenika. Strateški dokument sadrži realno izvedive mjere i aktivnosti koje su u skladu s mogućnostima Grada Šibenika, organizacija civilnog društva te javnog i privatnog sektora s područja grada Šibenika. Donositeljima odluka ovaj dokument daje uvid u potrebe mladih na temelju kojeg mogu donositi odluke u svome budućem djelovanju. Naglasak se stavlja na osiguranje jednakih prilika mladima bez obzira na dob, rasu, spol, vjeru, nacionalnost, društveni položaj, političko ili drugo uvjerenje, te zemljopisnu nejednakost. Programom se postavljaju temelji za suradnju i usmjeravaju se svi dionici prema jednom cilju, poboljšanju uvjeta mladih na području grada Šibenika.

# 2. RAD S MLADIMA

Rad s mladima širok je pojam i obuhvaća velik raspon aktivnosti društvene, kulturne, obrazovne, ekološke i/ili političke prirode koje se provode s mladima i za mlade, u skupinama ili pojedinačno. Rad s mladima u Šibeniku većinom provode udruge mladih i ostale udruge koje kroz svoje djelovanje izravno uključuju mlade osobe poput sportskih klubova ili kulturno – umjetničkih organizacija / društava. Pružanjem podrške od strane Grada Šibenika prema OCD-ima koje rade s mladima dodatno doprinosi kvaliteti provedbe aktivnosti za mlade, osnažuje udruge i organizacije koje rade s mladima te ujedno povećava kvalitetu života mladih u lokalnoj zajednici.

**Mjera 1.** **Jačanje kapaciteta organizacija mladih i za mlade za rad s mladima**

**CILJ:** Pružanje podrške projektima i programima za organizacije civilnog društva s područja grada Šibenika koje rade s mladima u svojim svakodnevnim aktivnostima

|  |  |
| --- | --- |
| **NOSITELJ** | Grad Šibenik |
| **SURADNICI U PROVEDBI** | Savjet mladih Grada Šibenika |
| **ROK PROVEDBE** | **ZADACI** |
| 2023. i kontinuirano | Omogućiti sufinanciranje kvalitetnih projekata udruga koje rade s mladima  |
| 2023. i kontinuirano  | Sudjelovati u formi partnera u projektima i programima za mlade koje provode lokalni OCD-i  |
| 2023. i kontinuirano | Jačanje kapaciteta osoba koje rade s mladima |
| **INDIKATORI PROVEDBE** | **Indikatori ishoda*** Povećana uključenost Grada Šibenika u realizaciji projekata i programa za mlade
* Pružena podrška pri prijavi projektnih prijedloga koji sadrže aktivnosti za mlade
* Ojačani kapaciteti osoba koje rade s mladima

**Indikatori rezultata*** Broj financiranih projekata i programa koje provode lokalni OCD-i za mlade
* Broj partnerstava na projektima i programima za mlade
* Broj edukacija za osobe koje rade s mladima
 |

# 3. PARTICIPACIJA MLADIH U DRUŠTVU

Osnova ciljeva i mjera područja „Aktivno sudjelovanje mladih u društvu“ jest koncept aktivnog građanstva, odnosno aktivnog građanina. Taj koncept, pak, počiva na stavu da „biti građanin“ nije samo status (pravni status na temelju kojeg posjedujemo određena prava i zahtijevamo od državnih i društvenih institucija da nam osiguraju ostvarenje tih prava), nego i uloga (kontinuirano sudjelovanje u životu zajednice te u njenom osmišljavanju i kreiranju).

Kada govorimo o aktivnom sudjelovanje mladih u društvu i političkoj participaciji trebamo staviti naglasak na aktiviranje mladih na lokalnoj razini, u neposrednoj društvenoj zajednici, gdje se prvenstveno prepoznaju problemi mladih i gdje se ti problemi lakše mogu rješavati, što implicira i da bi mladi bili više zainteresirani za socijalno-političku participaciju.

Što se tiče volontiranja, u vremenu u kojem živimo volontiranje i poticanje mladih da volontiraju ima višestruku važnost iz razloga što predstavlja izvor društvene energije za pomoć skupinama u potrebi. Volonterstvo, također ima važnu ulogu u razvoju samopoštovanja i vrijednih socijalnih vještina važnih za razvoj svakog pojedinca. Izvrstan je način da mladi budu produktivni i aktivni članovi zajednice tijekom svog odrastanja u aktivnostima primjerenima njihovoj dobi, tjelesnom i intelektualnom stupnju razvoja i vještinama koje ne predstavljaju rizik za njihovo zdravlje, razvoj i uspjeh u izvršavanju svakodnevnih obveza. Volontiranje, osim što snažno doprinosi osobnoj afirmaciji i općem dobru, predstavlja način za stjecanje znanja i vještina koje mogu biti korisne i za tržište rada.

**Mjera 2.** **Poticanje mladih osoba na volontiranje**

**CILJ:** Povećati broj mladih volontera te uključiti mlade u društvo i društvene procese

|  |  |
| --- | --- |
| **NOSITELJ** | Grad Šibenik |
| **SURADNICI U PROVEDBI** | Organizacije civilnog društva, Volonterski centar „Pozitiva“, Savjet mladih Grada Šibenika |
| **ROK PROVEDBE** | **ZADACI** |
| 2023. i kontinuirano | Promovirati volontiranje u zajednici |
| 2023. i kontinuirano | Poticati lokalne OCD-e da aktivno uključuju mlade volontere u svoj rad i implementaciju aktivnosti |
| 2023. i kontinuirano | Vrednovati volonterski rad kroz dodijele godišnje nagrade najboljim volonterima i organizatorima volontiranja |
| **INDIKATORI PROVEDBE** | **Indikatori ishoda*** Veća informiranost mladih o korisnosti volontiranja i mogućnostima volontiranja
* Povezane lokalne udruge mladih i za mlade s lokalnim volonterskim centrom

**Indikatori rezultata*** Broj volonterskih akcija
* Broj volontera, organizatora volontiranja i sati volontiranja
* Broj dodijeljenih nagrada za najboljeg volontera i organizatora volontiranja
 |

**Mjera 3.** **Uključivanje mladih u donošenje odluka koje se tiču mladih**

**CILJ:** Potaknuti mlade na aktivno građanstvo te uključiti mlade u društvene procese

|  |  |
| --- | --- |
| **NOSITELJ** | Grad Šibenik |
| **SURADNICI U PROVEDBI** | Udruge mladih i za mlade, učeničko vijeće, studentski zbor |
| **ROK PROVEDBE** | **ZADACI** |
| 2023. i kontinuirano | Informirati i educirati mlade o strukturiranom dijalogu i savjetu mladih |
| 2024. i kontinuirano  | Organizirati javni događaj (radionice, panel rasprave) za mlade na kojima se mogu iznositi i raspravljati prijedlozi za razvoj Grada |
| **INDIKATORI PROVEDBE** | **Indikatori ishoda*** Promoviranje rada Savjeta mladih
* Kvalitetnija komunikacija mladih s donositeljima odluka
* Jednake prilike za uključivanje u procese donošenja odluka za sve mlade

**Indikatori rezultata*** Broj održanih događanja i informativnih kampanja
* Broj održanih sjednica Savjet mladih
* Broj sudjelovanja članova Savjeta mladih na sjednicama
* Broj prihvaćenih prijedloga Savjeta mladih na Gradskom vijeću
 |

**Mjera 4. Zajedničke sjednice mladih i donositelja odluka**

**CILJ:** Uspostavljanje kontinuirane suradnje lokalnih vlasti i mladih

|  |  |
| --- | --- |
| **NOSITELJ** | Savjet mladih Grada Šibenika |
| **SURADNICI U PROVEDBI** | Grad Šibenik, Studentski zbor Veleučilišta u Šibeniku, osnovne i srednje škole (Vijeća učenika), udruge mladih i za mlade |
| **ROK PROVEDBE** | **ZADACI** |
| 2023. | Definirati model suradnje mladih i donositelja odluka |
| 2024. i kontinuirano | Organizacija sastanaka minimalno dva puta godišnje između mladih (Savjet mladih Grada Šibenika, Studentski zbor Veleučilišta u Šibeniku, udruge mladih i za mlade) i predstavnika lokalne administracije (Gradonačelnik/Pročelnik za društvene djelatnosti) |
| **INDIKATORI PROVEDBE** | **Indikatori ishoda*** Osmišljen dugoročni plan suradnje JLS-a i mladih

**Indikatori rezultata*** Organizirana minimalno 2 sastanka između donositelja odluka i mladih
 |

**Mjera 5. Osnivanje centra za mlade**

**CILJ:** Omogućavanje aktivnog i kvalitetno provedenog vremena mladih kroz aktivnosti centra mladih

|  |  |
| --- | --- |
| **NOSITELJ** | Grad Šibenik |
| **SURADNICI U PROVEDBI** | Udruge civilnog društva |
| **ROK PROVEDBE** | **ZADACI** |
| 2024.  | Povlačenje sredstava iz ITU mehanizma (Integrirana i teritorijalna ulaganja) |
| 2024. i kontinuirano | Izrada plana rada centra za mlade, izgradnja i opremanje centra za mlade |
| 2025. i kontinuirano | Otvaranje centra za mlade  |
| **INDIKATORI PROVEDBE** | **Indikatori ishoda*** Osigurana sredstva za izgradnju i opremanje centra za mlade
* Izrađen nacrt plana rada centra za mlade
* Početak rada centra za mlade

**Indikatori rezultata*** Ukupan iznos dodijeljenih sredstava iz EU fondova
* Osmišljen plan rada centra za mlade
* Izgraditi i upravljati centrom za mlade
 |

# 4. OBRAZOVANJE MLADIH

Prema Nacionalnom programu za mlade obrazovanje je ključ za dugoročnu društvenu stabilnost i ekonomski napredak. Republika Hrvatska sadržajno i organizacijski inovira odgojno-obrazovni sustav s osloncem na koncept cjeloživotnog učenja koji omogućuje svakom pojedincu iz bilo koje dobne skupine stalan pristup obrazovanju i priznavanje različitih oblika učenja. Nacionalnim programom za mlade nastoji se unaprijediti postojeći sustav formalnog obrazovanja te pojačati sinergija javnog i neprofitnog sektora s posebnim naglaskom na neformalno obrazovanje i razvoj područja rada s mladima.

Cilj koji se želi postići formalnim i neformalnim obrazovanjem svakako je pripremiti mlade za početak aktivnog sudjelovanja u demokratskim procesima, educirati ih o osnovnim zakonima i ljudskim pravima, razviti kod mladih društvenu odgovornost, solidarnost, nediskriminaciju, interkulturalizam, uvažavanje drugih i drugačijih, svijest o zaštiti okoliša i životinja, te kako se nositi sa svim izazovima koje pred njih stavlja današnje moderno društvo. Također, nastoji se mlade informirati o važnosti cjeloživotnog obrazovanja u svrhu kontinuiranog usavršavanja i prilagođavanja aktualnim potrebama na tržištu rada.

**Mjera 6. Stvaranje poticajnog okruženja za učenike i studente**

**CILJ:** Poticanje učenika i studenata na formalno i neformalno obrazovanje

|  |  |
| --- | --- |
| **NOSITELJ** | Grad Šibenik |
| **SURADNICI U PROVEDBI** | Osnovne i srednje škole u Šibeniku, Veleučilište u Šibeniku |
| **ROK PROVEDBE** | **ZADACI** |
| 2023. | Osmisliti model podrške programima formalnog i neformalnog obrazovanja  |
| 2024. i kontinuirano | Omogućiti suradnju između nositelja formalnog i neformalnog obrazovanja putem međusobnog i kontinuiranog informiranja o programima neformalnog obrazovanja |
| 2024. i kontinuirano | Pružiti podršku pri prijavi projekata navedene tematike na programe Europske Unije (s naglaskom na Erasmus+ program) |
| **INDIKATORI PROVEDBE** | **Indikatori ishoda*** Razvijen model podrške udrugama mladih i za mlade koje provode programe neformalnog obrazovanja
* Povećana prisutnost neformalnih obrazovnih sadržaja u institucijama formalnog obrazovanja
* Lakši pristup i veća informiranost mladih o programima neformalnog obrazovanja
* Pružena podrška pri prijavi projekta u svezi formalnog i neformalnog obrazovanja

**Indikatori rezultata*** Broj korisnika godišnje
* Broj održanih programa neformalnog obrazovanja
* Broj projekata koji se odnose na neformalnog obrazovanje
* Ukupan iznos dodijeljenih potpora
 |

**Mjera 7. Stvaranje kontinuirane podrške učenicima i studentima**

**CILJ:** Osigurati stipendiranje učenika i studenata

|  |  |
| --- | --- |
| **NOSITELJ** | Grad Šibenik |
| **SURADNICI U PROVEDBI** | Lokalne organizacije civilnog društva |
| **ROK PROVEDBE** | **ZADACI** |
| 2023. i kontinuirano | Osigurati godišnja sredstva u proračunu za stipendiranje učenika i studenata |
| 2024. i kontinuirano | Provesti natječaj za stipendiranje učenika i studenata |
| **INDIKATORI PROVEDBE** | **Indikatori ishoda*** Povećan broj stipendija za učenike i studente

**Indikatori rezultata*** Dodijeljen broj stipendija učenicima i studentima
* Visina dodijeljenih stipendija za učenike i studente
 |

**Mjera 8. Promoviranje koncepta cjeloživotnog obrazovanja među mladima**

**CILJ:** Informirati mlade o važnosti cjeloživotnog obrazovanja

|  |  |
| --- | --- |
| **NOSITELJ** | Grad Šibenik |
| **SURADNICI U PROVEDBI** | Udruge civilnog društva, Hrvatski zavod za zapošljavanje |
| **ROK PROVEDBE** | **ZADACI** |
| 2023. i kontinuirano | Povećati informiranost mladih o: mogućnostima doškolovanja / prekvalifikacija, mogućnostima cjeloživotnog obrazovanja i volontiranja u svrhu razvoja ključnih kompetencija, o prilikama za mobilnosti mladih na EU razini |
| **INDIKATORI PROVEDBE** | **Indikatori ishoda*** Povećana informiranost mladih o mogućnostima doškolovanja / prekvalifikacija, mogućnostima cjeloživotnog obrazovanja i volontiranja

**Indikatori rezultata*** broj edukacija / radionica / programa
* broj mladih koji su sudjelovali na projektima mobilnosti mladih
 |

# 5. MLADI I EUROPSKA UNIJA

Ulazak Hrvatske u Europsku uniju 2013. godine te sudjelovanje Hrvatske u radu međunarodnih tijela i organizacija utječe na živote i profesionalni razvoj mladih. Ključno je uključiti mlade u europske političke i ekonomske procese čime se osigurava njihova aktivna participacija te se izgrađuje osjećaj pripadnosti europskom projektu. To je osobito bilo vidljivo tijekom Europske godine mladih 2022. godine, kao i tijekom Konferencije o budućnosti Europe kada su se brojni mladi uključili u rasprave.

U kontekstu Europske unije, mobilnost mladih vidi se i kroz prizmu razvoja obrazovnih i karijernih mogućnosti mladih, uz određenje da se stečeno znanje i vještine primijene u Hrvatskoj. Nakon ulaska Hrvatske u europodručje i u Schengenski prostor u siječnju 2023. godine, otvorile su se nove razvojne i projektne mogućnosti, pogotovo za mlade u svim dijelovima Hrvatske.

Pored niske stope mladih u Hrvatskoj koji putuju i sudjeluju u različitim obrazovnim aktivnostima izvan svog prebivališta ili u inozemstvu (work&travel programi, tečajevi stranih jezika u inozemstvu, međunarodni seminari, treninzi, konferencije i sl.) slaba razina informiranosti mladih o popusnoj mreži za mlade u Hrvatskoj i Europi također predstavlja jedan od važnijih razloga vrlo malog broja mladih u Šibeniku koji koriste mogućnosti koje im se pružaju.

**Mjera 9. Jačanje međunarodne mobilnosti mladih**

CILJ: Poticati mobilnost mladih na regionalnoj, nacionalnoj i europskoj razini

|  |  |
| --- | --- |
| **NOSITELJ** | Grad Šibenik |
| **SURADNICI U PROVEDBI** | Lokalni OCD-i, sportski klubovi |
| **ROK PROVEDBE** | **ZADACI** |
| 2023. i kontinuirano | Promovirati programe i projekte mobilnosti mladih |
| 2023. | Definirati način praćenja i vrednovanja sudjelovanja mladih u programima mobilnosti u gradu Šibeniku |
| 2023. i kontinuirano | Osigurati kontinuirani otvoreni natječaj za sufinanciranje putnih troškova kako bi mladi slabijeg imovinskog statusa imali mogućnost sudjelovanja na projektima mobilnosti u sklopu Erasmus+ programa |
| **INDIKATORI PROVEDBE** | **Indikatori ishoda*** Povećana informiranost mladih o mogućnostima mobilnosti na regionalnoj, nacionalnoj i europskoj razini
* Osigurana sredstva u proračunu za sufinanciranje mobilnosti mladih
* Povećana mobilnost mladih na regionalnoj, nacionalnoj i europskoj razini

**Indikatori rezultata*** Ukupan broj mladih koji sudjeluju u Erasmus+ projektima
* Ukupan iznos sufinanciranja putnih troškova s ciljem mobilnosti mladih na regionalnoj, nacionalnoj i europskoj razini
* Definiran model praćenja i vrednovanja sudjelovanja u programima mobilnosti
 |

**Mjera 10: Poticanje organizacije događanja s ciljem promocije Europske unije**

**CILJ:** Promocija politika Europske unije i smanjenje euroskepticizma među mladima u gradu Šibeniku

|  |  |
| --- | --- |
| **NOSITELJ** | Grad Šibenik |
| **SURADNICI U PROVEDBI** | Veleučilište u Šibeniku, organizacije civilnog društva, Savjet mladih Grada Šibenika |
| **ROK PROVEDBE** | **ZADACI** |
| 2023. i kontinuirano | U suradnji s udrugama civilnog društva i ostalim bitnim dionicima u području informiranja mladih, uspostaviti plan podrške događanjima koja imaju u cilju promociju EU |
| 2023. i kontinuirano | Logistička podrška pri provedbi događanja s ciljem promocije politika Europske unije |
| **INDIKATORI PROVEDBE** | **Indikatori ishoda*** Osmišljen plan podrške događanja vezanih za promociju pozitivnih praksi/politika Europske unije

**Indikatori rezultata*** Broj događanja s ciljem promocije Europske unije
* Povećan broj realiziranih europskih projekata za mlade
 |

# 6. ZDRAVLJE MLADIH

Temeljni ciljevi i zadaće zdravstvene zaštite djece i mladih nisu usmjereni samo tjelesnom zdravlju već uzimaju u obzir kompleksni društveni kontekst i utjecaje na djecu i mlade. Društvene promjene, koje značajno utječu na zdravlje cjelokupnog stanovništva, utječu i na mijenjanje „zdravstvene slike“ populacije mladih. Sve značajnije mjesto među zdravstvenim poteškoćama mladih danas zauzimaju poremećaji i bolesti povezane s određenim ponašanjima, navikama i stilovima življenja: prekomjerno konzumiranje alkohola, pušenje duhana, uživanje psihoaktivnih droga, rizično seksualno ponašanje i spolno prenosive bolesti, neprimjerena tjelesna aktivnost, kvaliteta prehrane, poremećaji uzimanja hrane i posljedice prometnih nesreća, te psihosocijalni problemi. Također, moderni stil života (prekomjerno korištenje ekrana, izležavanje, nedostatak sportskih aktivnosti) mladih pogoduje razvoju debljine i generalno nezdravoj svakodnevnici mladih, stoga se nameće potreba za djelovanje u svrhu prevencije debljine i poticanje zdravih navika i načina života kod mladih.

**Mjera 11. Podupiranje rada organizacija civilnog društva i Zavoda za javno zdravstvo**

CILJ: Financijski pomoći organizacijama civilnog društva, savjetovališta za mlade i zavoda za javno zdravstvo koji provode kampanje i edukacije o unaprjeđenju načina života i prevencijama svih vrsta ovisnosti

|  |  |
| --- | --- |
| **NOSITELJ** | Grad Šibenik |
| **SURADNICI U PROVEDBI** | Gradsko društvo Crvenog križa Šibenik, Zavod za javno zdravstvo Šibensko-kninske županije |
| **ROK PROVEDBE** | **ZADACI** |
| 2023.  | Poticati provođenje kampanja i edukacija o unaprjeđenju načina života i prevencijama ovisnosti |
| 2024. i kontinuirano | Osmisliti model potpore organizacijama koje provode kampanje i edukacije o unaprjeđenju načina života i prevencijama ovisnosti |
| 2024. i kontinuirano | Subvencionirati inicijalne troškove kampanja i edukacija o unaprjeđenju načina života i prevencijama ovisnosti (besplatna javna površina ili prostor) |
| **INDIKATORI PROVEDBE** | **Indikatori ishoda*** Osigurani osnovni uvjeti za provedbu kampanja i edukacija o unaprjeđenju načina života i prevencijama ovisnosti
* Osigurana financijska sredstva za provedbu kampanja i edukacija o unaprjeđenju načina života i prevencijama ovisnosti

**Indikatori rezultata*** Osmišljen model potpore organizacijama koje provode kampanje i edukacije o unaprjeđenju načina života i prevencijama svih vrsta ovisnosti
* Broj održanih kampanja i edukacija o unaprjeđenju načina života i prevencijama ovisnosti
 |

**Mjera 12. Prevencija debljine i promocija zdravih stilova života**

CILJ: Pružiti podršku za provedbu aktivnosti koje promiču zdrave stilove života i usmjerene su na prepoznavanje i prevenciju debljine.

|  |  |
| --- | --- |
| **NOSITELJ** | Grad Šibenik |
| **SURADNICI U PROVEDBI** | Udruge mladih i za mlade, sportske udruge |
| **ROK PROVEDBE** | **ZADACI** |
| 2023. i kontinuirano | Poticati provođenje kampanja i edukacija o prevenciji debljine i promoviranju zdravih stilova života |
| **INDIKATORI PROVEDBE** | **Indikatori ishoda*** Ostvarena suradnja s lokalnim udrugama u svrhu prevencije debljine mladih i promocije zdravih stilova života
* Pružena podrška pri provedbi kampanja i aktivnosti za prevencije debljine mladih i promocije zdravih stilova života

**Indikatori rezultata*** broj održanih javnih kampanja/aktivnosti
 |

# 7. ZAKLJUČAK

Provedba programa za mlade je proces i predstavlja okvir za djelovanje u području javnih politika za mlade na lokalnoj razini. Nositelji aktivnosti u programu su prepoznati dionici koji imaju kapacitete i mogućnosti da, u suradnji s mladima, sudjeluju u kreiranju lokalnog okruženja koje promiče interese i zagovara potencijale mladih uz uvažavanje svih različitosti te društvene grupe.

Grad Šibeink prepoznaje kao nositelj aktivnosti usmjerenih daljnjem razvoju organizacija civilnog društva i pojedinaca kroz osiguravanje resursa i okruženja koje razumije potrebe mladih. Međutim, uspješnost provedbe programa ovisi o svim ključnim sudionicima i njihovoj suradnji. Rezultatiprograma u navedenom razdoblju ogledaju se kroz ostvarenost ishoda mjera i aktivnosti te stvaranje okruženja u kojemu je moguć daljnji i ubrzani napredak mladih i njihovo trajnije zadovoljstvo i uključenost u lokalnu zajednicu.

Program predviđa da poboljšanju kvalitete života mladih, Grad i ostali dionici mogu i trebaju doprinijeti provedbom određenih ključnih mjera. Mjere su osmišljene kako bi se ostvarili specifični ciljevi koji su izravan odgovor na identificirane probleme u prioritetnim područjima: rad s mladima, participacija mladih u društvu, obrazovanje mladih, mladi i Europska unija, te zdravlje mladih. Problemi su otkriveni kroz istraživanje koje je provedeno neposredno pred izradu programa, a cijeli Lokalni program za mlade Grada Šibenika 2023. – 2025. izrađen je u skladu s Nacionalnim programom za mlade za razdoblje 2023. – 2025.